ফরিদপুর, বাংলাদেশনিউজ২৪x৭.কম  ফরিদপুরে ফেনসিডিল, নগদ টাকা ও প্রাইভেটকারসহ ৪ মাদক ব্যাবসায়ীকে গ্রেফতার করেছে র‌্যাব। তাদের সবাইকে তাৎক্ষনিকভাবে ২বছর করে কারাদণ্ড দিয়েছেন ভ্রাম্যমান  আদালত।  র‌্যাব-৮ ফরিদপুর ক্যাম্প এক প্রেস বিজ্ঞপ্তিতে জানায়, বৃহস্পতিবার দুপুরে র‌্যাবের একটি দল, মাদকদ্রব্য নিয়ন্ত্রণ অধিদপ্তর এবং নির্বাহী ম্যাজিষ্ট্রেট মোঃ মোস্তাফিজুর রহমান যৌথভাবে শহরতলীর ভাজন ডাঙ্গা সৌদি মসজিদের সামনে থেকে আরিফুর রহমান ওরফে রনি (৩৬), সাব্বির হোসেন ওরফে বাবু (২৯), আরিফুল ইসলাম আকতার ওরফে হাতকাটা আকতার (৩৫) ও নিজাম ওরফে অটো নিজামকে (২৮) ১৬ বোতল ফেনসিডিল, ফেনসিডিল বিক্রিত নগদ ৮৩ হাজার ২ শত টাকা, ০৫টি মোবাইল সেট ও মাদক বহনকারী প্রাইভেট কারসহ আটক করে। মাদক পরিবহন ও বিক্রির  অভিযোগে ম্যাজিষ্ট্রেট তাদের প্রত্যেককে তাৎক্ষনিকভাবে ২ বছর করে সশ্রম কারাদণ্ড প্রদান করেন।  উল্লেখ্য, আরিকুর রহমান ওরফে রনি ২০০৯ সালের ১৭ এপ্রিল ১টি দেশীয় তৈরি পিস্তল এবং ১৯ বোতল ফেনসিডিল এবং আরিফুল ইসলাম আকতার ওরফে হাতকাটা আকতার ও তার দুই সহযোগী গত ৭ জুন ৩টি রামদা ও ২৬৪ বোতল ফেনসিডিলসহ র্যা বের হাতে গ্রেফতার হয়েছিল। তাদের নামে ফরিদপুর কোতয়ালী থানায় একাধিক মামলা রয়েছে। নিজাম ওরফে অটো নিজাম একজন বড় মাপের মাদক ব্যবসায়ী। মাদক ব্যবসার অভিযোগে তার নামেও কোতয়ালী থানায় একাধিক মামলা রয়েছে।  উল্লেখিত মামলা গুলো  থেকে জামিনে ছাড়া পেয়ে তারা পূনরায় জমজমাট মাদক ব্যবসা শুরু করে বলে র্যা ব জানায়।  বাংলাদেশনিউজ২৪x৭.কম/প্রতিনিধি/এসএ.